FELDA Teloi Kanan

FELDA Teloi Kanan  () , atau FELDA Projek Teloi Kanan merupakan sebuah tanah rancangan FELDA di tengah negeri Kedah, Malaysia. Ia terletak di dalam FELDA Wilayah Alor Setar dan merupakan salah satu pembahagian pentadbiran petempatan di bawah Mukim Teloi Kanan, daerah Baling. Ia terletak kira-kira  ke arah barat laut dari ibu negara Malaysia, iaitu Kuala Lumpur. Poskod bagi FELDA Teloi Kanan ialah 09360 Kuala Ketil.

 Geografi 
FELDA Teloi Kanan terletak di barat daerah Baling, tepatnya di hujung utara mukim Teloi Kanan. Kawasan petempatan ini juga terletak di kawasan sempadan tiga daerah iaitu Baling, Sik dan Kuala Muda. Di bahagian barat perkampungan ini terdapat aliran Sungai Muda yang menjadi sempadan antara Baling dan Kuala Muda. 

Kawasan petempatan ini mempunyai luas anggaran sebanyak . FELDA Teloi Kanan juga berjiran dengan beberapa petempatan lain termasuklah FELDA Teloi Timur di timur, Kampung Kuala Lesong di selatan, Kampung Sungkup di barat dan Kampung Morang di utara.

 Pentadbiran 
FELDA Teloi Kanan terletak di bawah gugusan FELDA Wilayah Alor Setar. Secara pentadbiran, FELDA Teloi Kanan terletak di bawah pentadbiran Majlis Daerah Baling dan dipimpin oleh seorang pengurus. Dari segi politik, FELDA Teloi Kanan terletak di dalam kawasan parlimen Dewan Rakyat Malaysia iaitu Baling manakala bagi kawasan Dewan Undangan Negeri Kedah, ia terletak dibawah kawasan Kuala Ketil.

 Pengangkutan 
FELDA Kuala Ketil dihubungkan dengan petempatan lain dengan Jalan Negeri K169 dan K720, melalui simpang Jalan FELDA Teloi Kanan. Jarak FELDA Teloi Kanan ke pusat bandar terdekat iaitu Bukit Selambau ialah sejauh  dan mengambil masa selama 11 minit memandu kereta. manakala jarak FELDA Teloi Kanan ke ibu negeri Kedah iaitu Alor Setar ialah sejauh kira-kira  dan mengambil masa selama lebih satu jam memandu kereta.

 Kemudahan 
Antara kemudahan awam yang terdapat berdekatan FELDA Teloi Kanan termasuklah;

 Sekolah Kebangsaan Teloi Kanan
 Sekolah Menengah Kebangsaan Teloi Kanan
 Klinik Desa Teloi Kanan
 Masjid Al-Muhajirin Felda Teloi Kanan

 Nota 

 Rujukan 

Kategori:Tanah rancangan FELDA di Kedah
Kategori:FELDA Wilayah Alor Setar